**Návrh**

**Rámcová dohoda**

**č.** **SE-OVO2-2021/..........** (doplní verejný obstarávateľ)

**Ponožky pre príslušníkov Policajného zboru a**

**príslušníkov Hasičského a záchranného zboru**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“)

**(ďalej len „Dohoda“)**

**medzi**

**Kupujúci:**

Názov: Slovenská republika, zastúpená

Ministerstvom vnútra Slovenskej republiky

Sídlo: Pribinova 2, 812 72 Bratislava – Staré Mesto

Zastúpený: **Mgr. Ján LAZAR**, štátny tajomník MV SR, na základe plnej moci č. p. SL-OPS-2021/001914-079 zo dna 7.4.2021

IČO: 00 151 866

IBAN: SK7881800000007000180023

SWIFT: SPSRSKBA

IČO 00151866

(ďalej len „Kupujúci“)

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie: .

Číslo účtu:

IBAN:

Tel:

e-mail:

registrácia:

(ďalej len „Predávajúci“)

(spolu aj ako „zmluvné strany“)

**ÚVODNÉ USTANOVENIA**

1. Zmluvné strany uzatvárajú túto Dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ........ zo dňa .............. pod zn. .......... (ďalej len „verejné obstarávanie“).
2. Základným účelom tejto Dohody je v súlade s výsledkom verejného obstarávania zabezpečenie kúpy Tovaru (tak ako je tento pojem zadefinovaný v čl. I bod 1.1., čl. II bod 2.1. a v Prílohe č. 1 tejto Dohody), ktorý bude v súlade s touto Dohodou a Kúpnymi zmluvami kupovať Kupujúci od Predávajúceho.

**Čl. I**

**PREDMET DOHODY**

* 1. Predmetom tejto Dohody sú podmienky nákupu a predaja ponožiek pre príslušníkov Policajného zboru a príslušníkov Hasičského a záchranného zboru (ďalej len „Tovar“).
  2. Zmluvné strany sa dohodli, že za účelom kúpy Tovaru podľa tejto Dohody uzatvoria Kúpnu zmluvu podľa ustanovení § 409 a nasl. Obchodného zákonníka, v ktorej budú špecifikované všetky detaily kúpy Tovaru (ďalej len „Kúpna zmluva“).
  3. Predávajúci sa zaväzuje dodávať za podmienok stanovených touto Dohodou a Kúpnou zmluvou Kupujúcemu Tovar a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami Dohody a Kúpnej zmluvy.

**Čl. II**

**TOVAR, KÚPNA ZMLUVA**

* 1. Tovar je presne špecifikovaný v Opise predmetu zákazky (ďalej len „OPZ“), použitom v súťažných podkladoch vo verejnom obstarávaní ako aj v ponuke Predávajúceho predloženej do verejného obstarávania (ďalej len „Ponuka“). OPZ tvorí prílohu č. 1.A tejto Dohody a Ponuka tvorí prílohu č.1.B tejto Dohody. Tieto dva dokumenty definujú technické vlastnosti a parametre Tovaru.
  2. V prípade, že predávajúcim dodaný tovar nezodpovedá dohodnutým vlastnostiam a parametrom Tovaru, má Kupujúci právo v prípade, že je to pre neho výhodnejšie, požadovať od Predávajúceho dodanie riadne dodanie Tovaru s dohodnutými vlastnosťami a parametrami.
  3. Zmluvné strany sa dohodli, že Kúpne zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru. V Kúpnej zmluve bude určená aj celková cena za Tovar kupovaný na základe uvedenej Kúpnej zmluvy. Jednotkové ceny Tovaru budú zodpovedať jednotkovým cenám uvedeným v prílohe č.2 tejto Dohody.

**Čl. III**

**CENA**

* 1. Maximálna cena za kus Tovaru, za položku Tovaru a maximálna cena Tovaru celkom je stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
  3. Cena za Tovar je stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania Tovaru. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody.
  4. Maximálny finančný limit na dodanie a nákup Tovaru podľa tejto Dohody je stanovený v Prílohe č. 2 tejto Dohody.
  5. Maximálne jednotkové ceny za Tovar, ktoré boli predmetom Ponuky sú špecifikované v Prílohe č. 2 tejto Dohody a sú stanovené ako maximálne ceny bez DPH.
  6. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
  7. Ak v čase uzatvorenia Dohody je Predávajúci neplatiteľom DPH, v prípade zmeny postavenia na platiteľa DPH Predávajúci vyhlasuje, že ním predložená zmluvná cena je konečná a nemenná a bude považovaná na úrovni s DPH.

**Čl. IV**

**PREDPOKLADANÉ MNOŽSTVO TOVARU**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a Kúpnymi zmluvami je určené v OPZ v prílohe č.1.A tejto Dohody.
  2. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa čl. III bod 3.4. tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas doby platnosti a účinnosti tejto Dohody.

**Čl. V**

**DOBA PLATNOSTI DOHODY**

5.1 Dohoda sa uzatvára na obdobie 48 mesiacov od nadobudnutia jej účinnosti, alebo do vyčerpania finančného limitu uvedeného v čl. III bod 3.4. tejto Dohody, podľa toho, ktorá skutočnosť nastane skôr.

**Čl. VI**

**DODANIE TOVARU**

* 1. Miestom dodania Tovaru je Ústredný sklad Ministerstva vnútra Slovenskej republiky, Príboj 156, 976 13 Slovenská Ľupča.

* 1. Lehota dodania Tovaru je 12 – 16 týždňov od účinnosti kúpnej zmluvy, resp. pokiaľ v kúpnej zmluve nebude dohodnuté inak.
  2. Tovar musí byť dodaný v súlade s Prílohou č. 1 tejto Dohody riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Dohody a Kúpnej zmluvy. V preberacom protokole Kupujúci vyznačí riadne dodanie Tovaru. V prípade vád Tovaru, tieto sa vyznačia v preberacom protokole a tento môže byť podkladom pre fakturácie až po odstránení vád dodávky Tovaru. K preberaciemu protokolu bude priložený dodací list Predávajúceho.
  3. Predávajúci sa zaväzuje dodať Tovar v súlade s Kúpnou zmluvou.

**Čl. VII**

**PLATOBNÉ PODMIENKY A FAKTURÁCIA**

* 1. Kupujúci sa zaväzuje za dodaný Tovar zaplatiť Predávajúcemu cenu podľa Kúpnej zmluvy na základe faktúry doručenej Predávajúcim po dodaní Tovaru a podpísaní preberacieho protokolu s vyznačením riadneho dodania Tovaru. Kupujúci neposkytne Predávajúcemu žiaden preddavok ani zálohové platby.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry bude originál/fotokópia preberacieho protokolu s vyznačením riadneho dodania Tovaru potvrdeného Kupujúcim.
  3. Lehota splatnosti faktúry je tridsať (30) dní odo dňa doručenia faktúry Kupujúcemu. Ak predložená faktúra nebude vystavená v súlade s touto Dohodou a/alebo Kúpnou zmluvou, alebo nebude mať náležitosti daňového dokladu v súlade so zákonom č. 222/2004 Z. z., Kupujúci ju bezodkladne vráti Predávajúcemu na prepracovanie. Opravená faktúra je splatná do tridsať (30) dní odo dňa jej doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom.
  5. Bankové spojenie Predávajúceho uvedené na faktúre musí byť zhodné s bankovým spojením dohodnutým v tejto Dohode.

**Čl. VIII**

**PRAVA A POVINNOSTI ZMLUVNÝCH STRÁN**

8.1. Ak má Predávajúci v úmysle zadať plnenie, ktoré je predmetom tejto Dohody subdodávateľom, môže tak urobiť iba s predchádzajúcim písomným súhlasom Kupujúceho, ktorý takýto bez závažného a opodstatneného dôvodu neodoprie. V takomto prípade Predávajúci zodpovedá za plnenie subdodávateľmi rovnako, akoby Dohodu plnil sám.

8.2. V Prílohe č. 4 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Predávajúci je oprávnený zmeniť subdodávateľa iba s predchádzajúcim písomným súhlasom Kupujúceho. Predávajúci je povinný Kupujúcemu oznámiť akúkoľvek zmenu údajov u subdodávateľov, uvedených v Prílohe č. 4 tejto Dohody, a to bezodkladne.
  2. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  3. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Predávajúceho v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
  4. Predávajúci vyhlasuje, že pri výrobnom procese výroby Tovaru - textilu (tj. šitie, pletenie a iné úpravy pletenín či iných použitých materiálov potrebných na výrobu Tovaru dodávať sú vo všetkých fázach výrobného procesu dodržiavané minimálne nasledujúce podmienky: zákaz nútenej práce, zákaz detskej práce, bezpečnostné a zdravotne nezávadné pracovné podmienky, platné pracovné zmluvy, riadne vyplatená odmena za vykonanú prácu v súlade so smernicou Európskeho parlamentu a Rady č. 2014/24/EU zo dňa 26.2.2014, hlavne z jej prílohou č. X., ako aj so štandardmi dohovoru Medzinárodnej organizácie práce.
  5. Pre overenie vyhlásení uvedených v predchádzajúcom bode je Kupujúci je oprávnený vykonať na náklady predávajúceho vždy po uzavretí kúpnej zmluvy a počas výroby Tovaru pre kupujúceho (a to aj prostredníctvom splnomocnenej tretej strany) osobnú kontrolu dodávateľskej továrne – prevádzky, kde bude výroba Tovaru prebiehať, predávajúci je povinný strpieť kontrolu v trvaní minimálne jeden pracovný deň, vykonávanú minimálne dvoma osobami poverenými Kupujúcim. Predávajúci je povinný znášať náklady na dopravu dvoch osôb z Bratislavy do dodávateľskej továrne a rovnako znášať aj náklady na ubytovanie týchto osôb, ak je to nevyhnutné na vykonanie kontroly. Kupujúci je oprávnený vždy do 10 dní od uzavretia Kúpnej zmluvy oznámiť Predávajúcemu, že si uplatňuje právo vykonať kontrolu vo vyššie stanovenom rozsahu a Predávajúci je povinný poskytnúť k tomuto potrebnú súčinnosť umožniť kontrolu a dohodnúť s Kupujúcim jej časové a ďalšie organizačné parametre.
  6. Predávajúci sa zaväzuje, že uhradí všetky finančné náklady spojené s výkonom kontroly dodávateľskej továrne.
  7. Kupujúci má právo **odstúpiť** od tejto Dohody v prípade, že podstatného porušenia dodržiavania podmienok uvedených v bode 8.6.

**Čl. IX**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru (2) roky (ďalej len „Záručná doba“) od prevzatia Tovaru Kupujúcim, t. j. odo dňa uvedeného na preberacom protokole.
  3. Podľa bodu 9.2 tohto článku Dohody Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke a že Tovar bude spôsobilý na použitie za účelom na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
  5. Uplatnenie záruky musí obsahovať:
* číslo Kúpnej zmluvy,
* popis vady akosti Tovaru alebo spôsob ako sa vada akosti Tovaru prejavuje,
* počet vadných kusov Tovaru,
* určenie spôsobu uspokojenia nároku zo záruky podľa bodu 9.7. tohto článku Dohody.

* 1. Predávajúci je povinný sa písomne k Uplatneniu záruky vyjadriť do (7) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „Oprávnená reklamácia“).
  2. V uplatnení záruky je Kupujúci povinný určiť aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúcich vady akosti za bezchybný Tovar,
     4. opravu Tovaru vykazujúceho vady akosti.

* 1. Popri nárokoch ustanovených v bode 9.7 tohto článku Dohody má Kupujúci nárok na náhradu škody.
  2. V prípade nárokov z Oprávnenej reklamácie podľa bodov 9.7.1 a/alebo 9.7.2 tohto článku Dohody je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou tridsať (30) dní odo dňa jeho doručenia Kupujúcemu.
  3. V prípade nárokov z Oprávnenej reklamácie podľa bodov 9.7.3 a/alebo 9.7.4 tohto článku tejto Dohody je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do tridsať (30) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z Miesta dodania tovaru a dodanie bezchybného a/alebo opraveného Tovaru na miesto dodania Tovaru Predávajúci na svoje náklady.
  4. Kupujúci si vyhradzuje právo počas platnosti tejto Dohody preverovať kvalitu Tovaru na základe náhodného odberu vzoriek, pričom raz ročne bude Predávajúci hradiť náklady a poplatky štátnej skúšobne za vykonanie skúšok. V prípade, že z takto vykonanej skúšky budú výsledky doložené v skúšobnom protokole rozdielne v porovnaní s výsledkami skúšok uvedenými v protokole, ktorý bol predložený vo verejnej súťaži v neprospech Kupujúceho, má Kupujúci nárok na úhradu nákladov skúšok a ďalej právo:
     1. vrátiť celú dodávku Tovaru Predávajúcemu na jeho náklady,
     2. požadovať úhradu zmluvnej pokuty vo výške 16 000,- € so splatnosťou do (30) dní odo dňa doručenia faktúry,
     3. odstúpiť od Dohody,
     4. fakturovať Predávajúcemu priame náklady súvisiace s odstúpením od Dohody.

**Čl. X**

**SKONČENIE DOHODY**

* 1. Zmluvný vzťah založený touto Dohodou možno skončiť:
     1. písomnou dohodou Zmluvných strán, a to dňom uvedeným v takejto Dohode; v dohode o ukončení Dohody sa súčasne upravia aj nároky Zmluvných strán vzniknuté na základe alebo v súvislosti s Dohodou,
     2. písomným odstúpením od Dohody ktoroukoľvek zo Zmluvných strán,
     3. výpoveďou Dohody podľa bodu 10.7 tohto článku Dohody.
  2. Kupujúci je oprávnený odstúpiť od Dohody v prípade, ak:
     1. proti Predávajúcemu začalo konkurzné konanie alebo reštrukturalizácia,
     2. Predávajúci vstúpil do likvidácie,
     3. Kupujúci mal tri a viac Oprávnených reklamácii k podstatnej časti dodávky Tovaru,
     4. Predávajúci koná v rozpore s touto Dohodou a/alebo Kúpnou zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
     5. Predávajúci nebude schopný dodať tovar v súlade s čl. III bod 3.6 tejto Dohody,
     6. Predávajúci poruší povinnosti podľa čl. VIII bod 8.1 až 8.5 tejto Dohody,
     7. ak v čase jej uzavretia existoval dôvod na vylúčenie Predávajúceho pre nesplnenie podmienky účasti podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20160418?ucinnost=16.05.2018#paragraf-32.odsek-1.pismeno-a) zákona č. 343/2015 Z. z.,
     8. ak táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     9. ak Predávajúci nebol v čase uzavretia tejto Dohody zapísaný v registri partnerov verejného sektora podľa zákona č.315/2016 Z.z. alebo ak bol vymazaný z registra partnerov verejného sektora.
  3. Predávajúci je oprávnený odstúpiť od tejto Dohody v prípade, ak Kupujúci poruší Dohodu podstatným spôsobom. Za podstatné porušenie povinností vyplývajúcich z tejto Dohody na strane Kupujúceho sa považuje omeškanie Kupujúceho s úhradou faktúry/faktúr o viac ako šesťdesiat (60) dní po lehote splatnosti.
  4. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a je účinné dňom doručenia druhej Zmluvnej strane.
  5. Odstúpením od Dohody nie sú dotknuté ustanovenia týkajúce sa ochrany dôverných informácií, voľby práva a riešenia sporov. Odstúpením od Dohody niektorej zo Zmluvných strán sa Dohoda zrušuje ku dňu doručenia odstúpenia druhej Zmluvnej strane. Pri odstúpení od tejto Dohody si Zmluvné strany ponechajú doterajšie plnenia. Kupujúci určí spôsob vysporiadania ohľadom plnení, ktoré neboli riadne ukončené ku dňu zániku Dohody.
  6. Zmluvná strana, ktorá odstúpi od tejto Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
  7. Túto Dohodu môže každá zo zmluvných strán písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

**Čl. XI**

**ZMLUVNÉ POKUTY A ÚROKY Z OMEŠKANIA**

* 1. V prípade, že Predávajúci nedodá Tovar v súlade s Kúpnou zmluvou (riadne) a v dohodnutom termíne (včas) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  2. V prípade omeškania Kupujúceho s úhradou faktúry po lehote jej splatnosti, má Predávajúci právo za každý aj začatý deň omeškania požadovať úrok z omeškania v zákonnom stanovenej výške.
  3. V prípade omeškania Predávajúceho s odstránením vady Tovaru alebo s výmenou Tovaru podľa čl. IX bod 9.10 tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.
  4. V prípade porušenie niektorej z povinností predávajúceho, ktoré sú uvedené v bodoch 8.6. a 8.7. je Predávajúci povinný zaplatiť Kupujúcemu zmluvnú pokutu vo výške 1.000,-EUR za každé jednotlivé porušenie povinností a to aj opakovane, ak sa porušovanie povinností opakuje.
  5. Zaplatením zmluvnej pokuty nie je dotknutý nárok na náhradu škody, a to aj vo výške presahujúcej zmluvnú pokutu.

**Čl. XII**

**VLASTNÍCKE PRÁVO**

12.1 Kupujúci nadobúda vlastnícke právo k Tovaru podpisom preberacieho protokolu s vyznačením riadneho dodania Tovaru.

**Čl. XIII**

**NÁHRADA ŠKODY**

13.1 V prípade že Kupujúcemu vznikne škoda spôsobená Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Čl. XIV**

**ZÁVEREČNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s Dohodou a Kúpnou zmluvou (každá z nich ďalej ako „Oznámenie“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

* 1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom tejto Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: (*doplní verejný obstarávateľ*)

email: (*doplní verejný obstarávateľ*)

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci: *(doplní Predávajúci*)

k rukám: *(doplní Predávajúci*)

email: *(doplní Predávajúci*)

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

alebo

* + 1. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
    2. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva niečo iné. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Ak ktorékoľvek z ustanovení tejto Dohody alebo Kúpnej zmluvy bude považované za nezákonné, neplatné alebo nevykonateľné (celkom alebo z časti) podľa akéhokoľvek všeobecne záväzného právneho predpisu platného na území SR, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo Kúpnej zmluvy, avšak zákonnosť, platnosť a vykonateľnosť zvyšných ustanovení tejto Dohody alebo Kúpnej zmluvy zostane nedotknutá.
  3. Táto Dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: 1.A - Opis predmetu zákazky, technické požiadavky a 1.B - ponuka Predávajúceho (vlastný návrh plnenia predmetu zákazky)

Príloha č. 2: Štruktúrovaný rozpočet ceny

Príloha č. 3: Vzor Kúpnej zmluvy

Príloha č. 4: Zoznam subdodávateľov

* 1. Zmluvné strany sa dohodli, že pohľadávky vyplývajúce z tejto Dohody a/alebo Kúpnej zmluvy môžu byť postúpené na tretie osoby len s predchádzajúcim písomným súhlasom dlžníka.
  2. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo Kúpnej zmluvy.
  3. Meniť alebo doplňovať text tejto dohody je možné len formou písomných a riadne očíslovaných dodatkov, podpísaných oprávnenými zástupcami oboch účastníkov Tejto Dohody, ak nie je v tejto Dohode stanovené inak. Zmluvné strany berú na vedomie znenie § 18 zákona č. 343/2015 Z. z. a zaväzujú sa k vzájomnej informačnej povinnosti pri postupe podľa citovaných ustanovení.
  4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  5. Zmluvné strany sa dohodli, že prípadné spory vyplývajúce z tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  6. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete tejto Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
  7. Táto Dohoda je vyhotovená v piatich (5) rovnopisoch s platnosťou originálu, pričom Predávajúci obdrží dva (2) rovnopisy a Kupujúci obdrží tri (3) rovnopisy.
  8. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov. Dohodu zverejní kupujúci.

V Bratislave dňa ........................... V ......................... dňa .........................

Za Kupujúceho: Za Predávajúceho:

................................................................. .................................................................

Mgr. Ján Lazar

štátny tajomník MV SR

.................................................................

**PRÍLOHA Č. 3**

**VZOR KÚPNEJ ZMLUVY**

**KÚPNA ZMLUVA**

**č. .......................................**

**na nákup ponožiek pre príslušníkov Policajného zboru / príslušníkov Hasičského a záchranného zboru**

uzatvorená podľa ustanovení § 409 a nasl. Obchodného zákonníka v súlade s Rámcovou dohodou č. ............................uzatvorenou medzi Predávajúcim a Kupujúcim dňa ..................

**(ďalej len „Kúpna zmluva“)**

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2

812 72 Bratislava

IČO: 00 151 866

IBAN: SK788180000000700018023

SWIFT: SPSRSKBA

IČO 00151866

Zastúpený: **Mgr. Ján LAZAR**, štátny tajomník MV SR, na základe plnej moci č. p. SL-OPS-2021/001914-079 zo dňa 7.4.2021.

(ďalej len „Kupujúci“)

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT:

Tel.:

e-mail:

registrácia:

(ďalej len „Predávajúci“)

(Kupujúci a Predávajúci Ďalej spolu len „Zmluvné strany“ alebo každý samostatne aj ako „Zmluvná strana)

**I.**

**ÚVODNÉ USTANOVENIA**

* 1. Predávajúci sa ako uchádzač zúčastnil verejného obstarávania. Na základe predloženej Ponuky bol Predávajúci označený za úspešného uchádzača a Kupujúci s ním dňa DD.MM.RRRR uzatvoril Rámcovú dohodu č. ................ (ďalej len „Dohoda“) ohľadne podmienok predaja a kúpy Ponožiek pre príslušníkov Policajného zboru/príslušníkov Hasičského a záchranného zboru podľa Prílohy č. 1 tejto Kúpnej zmluvy (ďalej len „Tovar“).
  2. Ak nie je uvedené inak, majú pojmy používané v tejto Kúpnej zmluve význam, tak ako je tento definovaný v Dohode.
  3. Ak nie je v tejto Kúpnej zmluve dohodnuté inak, práva a povinnosti Zmluvných strán v zmysle Dohody sú právami a povinnosťami Zmluvných strán podľa tejto Kúpnej zmluvy.

**II.**

**PEDMET ZMLUVY**

Predmetom tejto Kúpnej zmluvy je záväzok Predávajúceho dodať Tovar v súlade s touto Kúpnou zmluvou a Dohodou Kupujúcemu a záväzok Kupujúceho prevziať Tovar podľa Prílohy č. 1 a zaplatiť kúpnu cenu podľa čl. III. tejto Kúpnej zmluvy a Prílohy č. 1 tejto Kúpnej zmluvy.

**III.**

**KÚPNA CENA**

* 1. Kúpna cena za Tovar bola určená v súlade s Dohodou podľa zákona NR SR č. 18/1996 Z.z. o cenách v znení neskorších predpisov a jeho vykonávacej vyhlášky č. 87/1996 Z.z. a je stanovená ako konečná vrátane obalu, DPH a dopravy do miesta dodania Tovaru (ďalej len „Cena“).
  2. Cena je určená ako súčin jednotkových cien Tovaru definovaných v Prílohe č. 1 a množstva Tovaru dodávaného Kupujúcemu v súlade s Prílohou č. 1 podľa tejto Kúpnej zmluvy.

**IV.**

**DODACIE PODMIENKY**

* 1. Predávajúci sa zaväzuje, že dodá Tovar najneskôr do **..............**.
  2. Termín predchádzajúceho oznámenia dodania Tovaru do miesta dodania Tovaru je minimálne jeden pracovný deň pred dňom dodania. V prípade predchádzajúceho neoznámenia dodania Tovaru Kupujúci nie je povinný dodávaný Tovar prevziať v deň jeho doručenia. Predchádzajúce oznámenie dodania Tovaru Predávajúci zrealizuje v čase od 8,00 hod. do 14,00 hod. telefonickým oznámením na tel.č.: ................. p. ............................ a následne prostredníctvom faxu na č.: ............... resp. e-mailu na adresu ..................@minv.sk.

**V.**

**MIESTO PLNENIA**

* 1. Predávajúci sa zaväzuje, že dodá Tovar do skladu Kupujúceho na adresu:

**Ústredný sklad MV SR**

**Príboj 156, 976 13 Slovenská Ľupča**

**Telefón: ...................**

**Fax: .........................**

**VI.**

**ZÁNIK KÚPNEJ ZMLUVY**

Pre zánik Kúpnej zmluvy sa primerane použijú ustanovenia čl. X. Dohody

**VII.**

**ZÁVEREČNÉ USTANOVENIA**

* 1. Vzťah oboch zmluvných strán sa riadi Dohodou a touto Kúpnou zmluvou. Všetky právne vzťahy vrátane právnych vzťahov výslovne touto Kúpnou zmluvou neupravených sa riadia ustanoveniami Obchodného zákonníka a všeobecne záväznými právnymi predpismi platnými na území Slovenskej republiky.
  2. Táto Kúpna zmluva môže byť menená alebo doplnená len v súlade s právnymi predpismi písomne, formou číslovaných dodatkov, ktorú budú obojstranne podpísané Zmluvnými stranami a budú tvoriť neoddeliteľnú súčasť tejto Kúpnej zmluvy.
  3. Táto Kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov. Kúpnu zmluvu zverejní Kupujúci.
  4. Zmluva je vyhotovená v piatich rovnopisoch s platnosťou originálu, pričom dva rovnopisy zostanú Predávajúcemu a tri rovnopisy zostanú Kupujúcemu.
  5. Zmluvné strany sa dohodli, že v rozsahu tejto Kúpnej zmluvy splnomocnený pre vecné konanie za stranu Kupujúceho je ............................... (tel.:.................), za stranu Predávajúceho ...................... (tel.: ......................).
  6. Zmluvné strany prehlasujú, že táto Kúpna zmluva vyjadruje ich vážnu a slobodnú vôľu, že zmluvné prejavy sú dostatočne určité a zrozumiteľné a že zmluva nebola uzatvorená v tiesni, prípadne za nápadne nevýhodných podmienok. Na znak súhlasu s celým obsahom ju oprávnení zástupcovia obidvoch Zmluvných strán podpisujú.
  7. Neoddeliteľnú súčasť tejto Kúpnej zmluvy tvorí Príloha č. 1.

**Za Kupujúceho: Za Predávajúceho:**

V Bratislave dňa ................................ V ...................... dňa ....................

–––––––––––––––––––––––––––- –––––––––––––––––––––––––––-

Príloha č. 1Kúpnej zmluvy

**Kúpna cena**

|  |  |  |  |  |  |  |  |
| --- | --- | --- | --- | --- | --- | --- | --- |
| **N Á Z O V** | **POČET** | **Merná jednotka** | **Cena za mernú jednotku v EUR bez DPH** | **Sadzba**  **v %** | **Výška DPH v EUR** | **Cena celkom v EUR bez DPH** | **Cena celkom v EUR s DPH** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Cena za predmet zmluvy čl. III. ods. 1. CELKOM v EUR** | | | | | |  |  |

Slovom: EUR

**Špecifikácia predmetu zmluvy**

**PRÍLOHA Č. 4**

**ZOZNAM SUBDODÁVATEĽOV**

**Zoznam subdodávateľov**

**Identifikácia predávajúceho**

Obchodné meno:

Sídlo:

IČO:

Predávajúci má v úmysle zadať plnenie, ktoré je predmetom Rámcovej dohody nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Identifikácia a podpis osoby oprávnenej konať za Predávajúceho*